Auditor's report — AOT, period 2012Q3 (reviewed, opinion: adverse)
Auditor firm: SAO
Signed: 2011-12-08

รายงานการสอบทานงบการเงินโดยผู้สอบบัญชี

เสนอ   ผู้ถือหุ้นบริษัท ท่าอากาศยานไทย จำกัด (มหาชน)

สำนักงานการตรวจเงินแผ่นดินได้สอบทานงบแสดงฐานะการเงินรวมและงบแสดงฐานะการเงินเฉพาะบริษัท ณ วันที่ 30 มิถุนายน 2555 งบกำไรขาดทุนรวมและงบกำไรขาดทุนเฉพาะบริษัท งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะบริษัท สำหรับงวดสามเดือนและเก้าเดือนสิ้นสุดวันที่ 30 มิถุนายน 2555 และ 2554 งบแสดงการเปลี่ยนแปลงส่วนของผู้ถือหุ้นรวมและงบแสดงการเปลี่ยนแปลงส่วนของผู้ถือหุ้นเฉพาะบริษัท และงบกระแสเงินสดรวมและงบกระแสเงินสดเฉพาะบริษัท สำหรับงวดเก้าเดือนสิ้นสุดวันที่ 30 มิถุนายน 2555 และ 2554 (ปรับปรุงใหม่) ของบริษัท ท่าอากาศยานไทย จำกัด (มหาชน) และบริษัทย่อย และของเฉพาะบริษัท ท่าอากาศยานไทย จำกัด (มหาชน) ตามลำดับ ซึ่งผู้บริหารของบริษัทเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้  ส่วนสำนักงานการตรวจเงินแผ่นดินเป็นผู้รับผิดชอบในการรายงาน  ต่องบการเงินดังกล่าวจากผลการสอบทานของสำนักงานการตรวจเงินแผ่นดิน

สำนักงานการตรวจเงินแผ่นดินได้ปฏิบัติงานสอบทานตามมาตรฐานการสอบบัญชีที่เกี่ยวกับการสอบทานซึ่งกำหนดให้สำนักงานการตรวจเงินแผ่นดินต้องวางแผนและปฏิบัติงานสอบทานเพื่อให้ได้ ความเชื่อมั่นอย่างพอประมาณว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่  การสอบทานนี้ มีขอบเขตจำกัดโดยส่วนใหญ่ใช้วิธีการสอบถามบุคลากรของบริษัท และการวิเคราะห์เปรียบเทียบข้อมูล ทางการเงินจึงให้ความเชื่อมั่นน้อยกว่าการตรวจสอบตามมาตรฐานการสอบบัญชีที่รับรองทั่วไป  ดังนั้นสำนักงานการตรวจเงินแผ่นดินจึงไม่อาจแสดงความเห็นต่องบการเงินที่สอบทานได้

สำนักงานการตรวจเงินแผ่นดินไม่พบสิ่งที่เป็นเหตุให้เชื่อว่า งบการเงินรวมและงบการเงินเฉพาะบริษัทดังกล่าวไม่ถูกต้องตามที่ควรในสาระสำคัญตามหลักการบัญชีที่รับรองทั่วไปจากการสอบทานของสำนักงานการตรวจเงินแผ่นดิน

สำนักงานการตรวจเงินแผ่นดินได้เคยเสนอรายงานการสอบทานงบการเงินรวมและงบการเงินเฉพาะบริษัทสำหรับงวดเก้าเดือนสิ้นสุดวันที่ 30 มิถุนายน 2554 ไว้อย่างมีเงื่อนไข ตามรายงานลงวันที่ 9  สิงหาคม 2554เนื่องจากไม่สามารถสอบทานหลักฐานเกี่ยวกับมูลค่าที่คาดว่าจะได้รับคืนของสินทรัพย์ที่ท่าอากาศยานดอนเมือง   ซึ่งแสดงอยู่ในงบการเงินดังกล่าว ณ วันที่ 30 มิถุนายน 2554 และมีข้อบ่งชี้ว่าสินทรัพย์นั้นอาจด้อยค่าทั้งนี้เนื่องจากผู้บริหารของบริษัทยังมิได้ประเมินมูลค่าดังกล่าวเพื่อยืนยันว่าสินทรัพย์นั้นด้อยค่าหรือไม่เพียงใด  อย่างไรก็ตามในเดือนกันยายน 2554 ผู้บริหารของบริษัทได้ประเมินมูลค่าที่คาดว่าจะได้รับคืนของสินทรัพย์ดังกล่าวซึ่งพบว่าด้อยค่าและได้รับรู้การด้อยค่าของสินทรัพย์นั้นตามควรแล้ว  สำนักงานการตรวจเงินแผ่นดินสามารถตรวจสอบหลักฐานเกี่ยวกับรายการดังกล่าวได้แล้ว ดังนั้นรายงานการสอบทานของสำนักงานการตรวจเงินแผ่นดินในปัจจุบัน ต่องบการเงินระหว่างกาลงวดเก้าเดือนสิ้นสุดวันที่ 30 มิถุนายน 2554 (ปรับปรุงใหม่) ตามที่แสดงเปรียบเทียบ จึงแตกต่างจากรายงานการสอบทานเดิมฉบับลงวันที่ 9 สิงหาคม 2554

สำนักงานการตรวจเงินแผ่นดิน ได้เคยตรวจสอบงบการเงินรวมและงบการเงินเฉพาะบริษัท   สำหรับปีสิ้นสุดวันที่ 30 กันยายน 2554  ของบริษัท ท่าอากาศยานไทย จำกัด (มหาชน) และบริษัทย่อย และของเฉพาะบริษัท ท่าอากาศยานไทย จำกัด (มหาชน) ตามลำดับ  ตามมาตรฐานการสอบบัญชีที่รับรองทั่วไป และ แสดงความเห็นอย่างไม่มีเงื่อนไขตามรายงานลงวันที่ 8 ธันวาคม 2554 อย่างไรก็ตาม ดังที่อธิบายไว้ในหมายเหตุประกอบงบการเงินระหว่างกาลข้อ 3  ตั้งแต่วันที่ 1 ตุลาคม 2554 บริษัทได้นำมาตรฐานการบัญชีที่ออกใหม่และ ที่ปรับปรุงใหม่มาถือปฏิบัติและบริษัทได้ปรับปรุงงบแสดงฐานะการเงิน ณ วันที่ 30 กันยายน 2554 ย้อนหลังจากผลกระทบของการนำมาตรฐานใหม่ดังกล่าวมาใช้และนำมาแสดงเปรียบเทียบ  สำนักงานการตรวจเงินแผ่นดิน ได้ตรวจสอบรายการปรับปรุงที่บริษัทได้นำไปปรับปรุงงบแสดงฐานะการเงินย้อนหลังดังกล่าวและสำนักงาน การตรวจเงินแผ่นดินเห็นว่ารายการปรับปรุงมีความเหมาะสมและบริษัทได้นำไปปรับปรุงงบการเงินย้อนหลัง อย่างถูกต้อง  สำนักงานการตรวจเงินแผ่นดินมิได้ใช้วิธีการตรวจสอบอื่นใดภายหลังจากวันที่ในรายงานการสอบบัญชี (วันที่ 8 ธันวาคม 2554 ) ยกเว้นการตรวจสอบรายการปรับปรุงดังกล่าว

(นางสาวพวงชมนาถ   จริยะจินดา)

# ผู้ตรวจเงินแผ่นดิน 1

(นางสาวน้ำผึ้ง  พฤกษะศรี)

ผู้อำนวยการสำนักตรวจสอบการเงินที่ 5